Αβτζιλάρ (Κωνσταντινούπολη)

Το Αβτζιλάρ είναι συνοικία της Κωνσταντινούπολης στην Τουρκία, έξω από την πόλη στην ευρωπαϊκή πλευρά της πόλης, ακριβώς δυτικά του κολπίσκου Κιουτσιουκτσεκμετζέ (Küçükçekmece) της Θάλασσας του Μαρμαρά.

Ιστορία 
Ο παραλιακός δρόμος του Μαρμαρά γεφυρώνει το στόμιο του κολπίσκου, που αποτελούσε πάντα μια σημαντική διαδρομή σε καιρό πολέμου. Ως εκ τούτου, κατά την προετοιμασία της κατάκτησης της Κωνσταντινούπολης, οι οθωμανικές δυνάμεις ήθελαν να εποικίσουν την περιοχή Κιουτσιουκτσεκμετζέ  με Τούρκους, και έτσι η τουρκική παρουσία στην περιοχή χρονολογείται από αυτήν την περίοδο. Ο δρόμος από την Κωνσταντινούπολη προς την Ευρώπη έγινε όλο και πιο σημαντικός έκτοτε. Μέχρι την εποχή της ανταλλαγής πληθυσμών με την Ελλάδα κατά την ίδρυση της Τουρκικής Δημοκρατίας υπήρχαν 50 ελληνικές οικογένειες στο χωριό, οι κατοικίες των οποίων τότε χρησιμοποιήθηκαν ως στρατιωτική αποθήκη. Λίγα απομένουν από αυτή την ιστορία. Η  εκκλησία είχε από καιρό μετατραπεί σε τζαμί και κατεδαφίστηκε το 1977, για να χτιστεί ένα νέο τζαμί. Συντριβάνια και ερείπια έχουν εξαφανιστεί. Υπάρχει κάποια εναπομείνασα οθωμανική αρχιτεκτονική, συμπεριλαμβανομένου ενός κυνηγετικού καταφυγίου, που ανήκει στους σουλτάνους, (το όνομα Αβτζιλάρ σημαίνει «κυνηγοί» στα Τουρκικά), επειδή στην περιοχή ζούσαν πραγματικοί κυνηγοί, για να προστατεύσουν τα χωριά και μερικές παραδοσιακές αγροικίες.

Αβτζιλάρ σήμερα 
Εδώ εκδίδεται το περιοδικό Μπαγιάν Γιάνι (Bayan Yani) και έχει υποστεί διώξεις από τις αρχές. Τα γραφεία τους έχουν επισκεφθεί άτομα, που κουβαλούσαν δοχεία βενζίνης. 150 εργαζόμενοι στα μέσα ενημέρωσης έχουν συλληφθεί στην Τουρκία, συμπεριλαμβανομένου του σκιτσογράφου Μουσά Καρτ, που κρατείται σε μια τοποθεσία κοντά στο Αβτζιλάρ. Δήμαρχος του Αβτζιλάρ είναι ο Τουράν Χαντζερλί.

Ο πληθυσμός στην περιοχή Αβτζιλάρ σημείωσε αλματώδη αύξηση μετά τη δεκαετία του 1950. Η πληθυσμιακή αύξηση οφειλόταν στην αστικοποίηση καθώς και στην κατασκευή εγκαταστάσεων πλήρωσης καυσίμων (1959) και στην ίδρυση του θερμοηλεκτρικού σταθμού TEK Ambarlı το 1964. Ο πληθυσμός της περιοχής το 1990 ήταν 126.282 άτομα ενώ το 2017 έχει ανέλθει σε 435.682 άτομα.

Υπηρεσίες υγείας 
Στην περιοχή Αβτζιλάρ υπάρχει ένα εκτεταμένο δίκτυο υπηρεσιών υγείας και κέντρα θεραπείας. Υπάρχουν 4 ιδιωτικά νοσοκομεία, 10 δημόσια κέντρα υγείας και 6 εξειδικευμένες κλινικές.

Πανεπιστήμιο της Κωνσταντινούπολης 
Μία από τις πανεπιστημιουπόλεις του Πανεπιστημίου της Κωνσταντινούπολης βρίσκεται στο Αβτζιλάρ και στεγάζει τις σχολές μηχανικής, διοίκησης επιχειρήσεων, αθλητισμού και κτηνιατρικής. Η πανεπιστημιούπολη βρίσκεται πολύ μακριά από την Ανατολική πλευρά της Κωνσταντινούπολης και η μεταφορά ήταν πολύ περίπλοκη και δύσκολη πριν από την εισαγωγή του συστήματος Metrobus. Υπάρχει πάρκο στην πανεπιστημιούπολη και γύρω από τη λίμνη Κιουτσιουκτσεκμετζέ.

Τρωτότητα λόγω σεισμών 
Αυτή η περιοχή επλήγη σοβαρά κατά τη διάρκεια του σεισμού του Μαρμαρά. Ένα σημαντικό ρήγμα ακολουθεί την ακτή του Μαρμαρά και το Αβτζιλάρ είναι χτισμένο σε χαμηλό αμμώδες έδαφος. Μέρος της αμμώδους εκτάσεώς του βρίσκεται ακριβώς σε αυτήν την ακτή. Αυτό και το γεγονός ότι τα κτήρια είναι ψηλά και χτίστηκαν πολύ φθηνά την καθιστούν μια ιδιαίτερα ευάλωτη περιοχή. Τα κτήρια, που υπέστησαν ζημιές το 1999 έχουν επισκευαστεί, αλλά ένας σεισμός με επίκεντρο πιο κοντά στην Κωνσταντινούπολη θα βλάψει σοβαρά αυτήν την περιοχή και θα την καταστρέψει.

Παραπομπές 

 
 

Διαμερίσματα της Επαρχίας Κωνσταντινούπολης
Οικισμοί στην Επαρχία Κωνσταντινούπολης